45.   ΒΑΣΙΛΙΚΟΝ ΔΙΑΤΑΓΜΑ υπ’ αριθ. 143 της 23 Φεβρ./9 Μαρτ. 1967 (ΦΕΚ Α΄  30) Περί λήψεως μέτρων αναφερομένων εις προϋποθέσεις και όρους εισαγωγής και χρησιμοποιήσεως γεωργικών τινων φαρμάκων. ΄Εχοντες υπ’ όψιν:α)τον Νόμ. 2147/1952, β)το υπ’ αριθ. 284/21.3.1966 Β.Δ/μα δημοσιευθέν εις το υπ’ αριθ. 77/2.4.1966 ΦΕΚ, γ)την εξουσιοδοτικήν διάταξιν του άρθρ. 32 του Νόμ. 2147/1952, δ)την υπ’ αριθ. 430/66 γνωμοδότησιν της Επιτροπής Ελέγχου Γεωργικών Φαρμάκων του άρθρ. 30 του Νόμ. 2147/1952 και ε)το υπ’ αριθ. 646/21.7.66 πρακτικόν του Συμβουλίου Επικρατείας, προτάσει και του Ημετέρου επί της Γεωργίας Υπουργού, αποφασίζομεν και διατάσσομεν: ΄Αρθρ.1.-α)Απαγορεύεται η πώλησις παντός είδους γεωργικού φαρμάκου ως και εντομοκτόνου οικιακής χρήσεως (κατά την έννοιαν των ορισμών και του άρθρ. 33 του Νόμ. 2147/52) παρά παντοπωλείων και γενικώς εμπορικών ή άλλων καταστημάτων εις τον χώρον των οποίων παρασκευάζονται ή ασκείται εμπορία καλλυντικών, ποτών, ιατρικών φαρμάκων ως και παντός είδους τροφίμων, προοριζομένων δια τον άνθρωπον ή τα ζώα. β)Της κατά τα ανωτέρω απαγορεύσεως εξαιρούνται τα έτοιμα προς χρήσιν οικιακά εντομοκτόνα τα οποία έτυχον αδείας κυκλοφορίας του Υπουργείου Γεωργίας και ειδικής εγκρίσεως διαθέσεώς των, παρά των ως άνω καταστημάτων τροφίμων κλπ., της ενδείξεως ταύτης αναγραφομένης επί της ετικέττας της συσκευασίας. Σελ. 410(β) Τεύχος 439-Σελ.8 ΄ Αρθρ.2.-Απαγορεύεται γενικώς η εισαγωγή, παρασκευή εν τη Χώρα κυκλοφορία και χρησιμοποίησις των κατωτέρω σκευασμάτων γεωργικών φαρμάκων: α)Ακαρεοκτόνον της χημικής συνθέσεως: (2– CHLOROETHYL-1-METHYL-2-(P-TERTBUTYLPHENOXY) ETHYL SULFITE) υπό την εμπορικήν ονομασίαν ΑRAMITE ή και τυχόν ετέρας τοιαύτας. β)Παραθείον υπό μορφήν κόνεων οιασδήποτε περιεκτικότητος εις δραστικήν ουσίαν. γ)Εντομοκτόνον SYSTOX (DEMETON). δ)Εντομοκτόνον ENDRIN υπό μορφήν κόνεων. ε)Ζυζανιοκτόνα πάσης χημικής συνθέσεως υπό μορφήν κόνεων επιπάσεων. ς)Παραθείον γαλακτωματοποιήσιμον περιεκτικότητος εις δραστικήν ουσίαν ανωτέρας του 20%. ζ)Οργανικαί ενώσεις φθοριοκεταμιδίου (υπό τας ονομασίας ΜΕGATOX, ROSE κλπ.) περιεκτικότητος εις δραστικήν ουσίαν ανωτέρας του 0,5%. Και υπό οιανδήποτε μορφήν, πλην της των δολομάτων. η)Σκευάσματα PHORATE (ΤRIMET κλπ.) υπό οιανδήποτε περιεκτικότητα και μορφήν πλην της κοκκώδους τοιαύτης περί ης το άρθρ. 5. ΄Αρθρ.3.-α)Απαγορεύεται η χρήσις της Αλδρίνης (ALDRIN) δια ψεκασμούς ή επιπάσεις του υπεργείου τμήματος των οπωροφόρων της αμπέλου και των λαχανικών. Της εν λόγω απαγορεύσεως εξαιρείται η χρήσις τούτου μόνον δια την καταπολέμησιν του ωτιορύχου της αμπέλου μέχρι και της ανθήσεως. β)Απαγορεύεται η χρήσις του αρσενικού μολύβδου εις απάσας τας καλλιεργείας πλην της των μηλοειδών. Ομοίως απαγορεύεται η χρήσις και των λοιπών αλάτων του αρσενικού, πλην του αρσενικώδους νατρίου του οποίου η χρήσις επιτρέπεται μόνον κατά τας ίσκας της αμπέλου. 16.Ε.β.44-45 ΄Αμυνα κατά των ασθενειών των Φυτών ΄Αρθρ.4.-Απαγορεύεται η άνευ εγκρίσεως του Υπουργού Γεωργίας εισαγωγή χλωραιθυλικής αλκοόλης, προοριζομένης δια την προβλάστησιν των γεωμήλων. Η εν λόγω αλκοόλη θέλει χρησιμοποιήται δια τον ως άνω σκοπόν εντός θαλάμων ειδικώς κατασκευαζομένων, της καταλληλότητός των κρινομένης υπό του Διευθυντού Γεωργίας του Νομού και ανανεουμένης κατ’ έτος. Η λειτουργία των ως άνω θαλάμων θα επιβλέπεται υπό γεωπόνων ή τελειοφοίτων των Ανωτ. Γεωπονικών Σχολών προσλαμβανομένων υπό των Διευθυντών Γεωργίας. Η αμοιβή τούτων, καθοριζομένη εκάστοτε υπό Επιτροπής εκ του οικείου Διευθυντού Γεωργίας του Τεχνοεπιθεωρητού ΑΤΕ ή των κατά τόπους βοηθών του και ενός εκπροσώπου της Ενώσεως Γεωργικών Συνεταιρισμών, θα βαρύνη τον ιδιοκτήτην του θαλάμου. ΄Αρθρ.5.-Απαγορεύεται η εισαγωγή, παρασκευή, κυκλοφορία και χρήσις των κάτωθι σκευασμάτων γεωργικών φαρμάκων εις περιεκτικότητα δραστικής ουσίας ανωτέραν του 10%: α)PHOSDRIN (Φωσδρίνη), β)Τ.Ε.Ρ .Ρ . (BLADEX κλπ.), γ)σκευάσματα PHORA TE (THIMET κλπ.) υπό κοκκώδη μορφήν, δ)ENDRIN (Ενδρίνη) και μόνον υπό υγράν μορφήν. Η κυκλοφορία και χρήσις των τυχόν υφισταμένων αποθεμάτων εις περιεκτικότητα ανωτέραν του 10% επιτρέπεται μέχρις εξαντλήσεώς των. ΄Αρθρ.6.-Επιτρέπεται η υπό τας προϋποθέσεις των εδαφ. Α, Β, Γ , του παρόντος άρθρου χρησιμοποίησις των κατωτέρω γεωργικών φαρμάκων (υποκαπνιστικών σκευασμάτων): α)Φωστοξύνης ή και εταίρων σκευασμάτων εκλυόντων φωσφίνην, β)σκευασμάτων υδροκυανίου υπό μορφήν υγράν ή στερεάν (προσροφημένου εις δίσκους) κλπ., γ)Βρωμιούχου μεθυλίου, δ)Διβρωμιούχου αιθυλενίου και ε)λοιπών παρεμφερών υποκαπνιστικών σκευασμάτων του αυτού περίπου με τα ανωτέρω βαθμού τοξικότητος: Α΄.Υπό των Κρατικών απεντομωτηρίων (κατά τας εισαγωγάς εξαγωγάς και διακινήσεις γεωργικών προϊόντων δια την καταστροφήν επικινδύνων παρασίτων) εφ’ όσον ταύτα παρακολουθώνται υπό υπευθύνου Γεωπόνου Δημοσίου υπαλλήλου. Β΄.Υπό Γεωργικών Συν/σμών Οργανώσεως ή Γεωργικών Οργανισμών και Ιδρυμάτων εφ’ όσον επιβλέπονται υπό υπευθύνου Γεωπόνου. Γ΄.Υπό ιδιωτών εφ’ όσον διαθέτουν Γεωπόνον ή Χημικόν δια την υπέυθυνον εκτέλεσιν της εργασίας. Ορίζεται όπως τα ανωτέρω φυτοφάρμακα διατίθενται υπό των εισαγωγέων και παντός τρίτου αποκλειστικώς και μόνον εις τας ανωτέρω περιπτώσεις, προκειμένου δε περί ιδιωτών του εδαφ. Γ΄ η εις αυτούς παράδοσις του φαρμάκου θα γίνεται επί τη προσκομίσει υπευθύνου δηλώσεως ότι διαθέτουν Γεωπόνον ή Χημικόν υπ’ ευθύνη του οποίου θα χρησιμοποιηθή το φάρμακον. Διατάξεις προστεθείσαι δια του Β.Δ. 638 της 19 Σεπτ./3 Οκτ. 1969 (ΦΕΚ Α΄ 197) κατηργήθησαν δια του άρθρ. 13 Π.Δ. 967/1977 (τόμ. 16Γ σελ. 842(β). ΄Αρθρ.7.-α)Επιτρέπεται η χρησιμοποίησις του εντομοκτόνου ΜΑLATHION δι’ απεντομώσεις εναποθηκευμένων αλευροποιησίμων και μη σιτηρών τόσον εις χωρικάς όσον και εις ευρυτέρας εφαρμογάς εις αναλογίαν χρήσεως μέχρι 8 Ρ.Ρ.Μ. ήτοι ουχί ανωτέραν των οκτώ μερών δραστικού στοιχείου MALATHION κατά εκατομμύριον μερών (κατά βάρος) απεντομουμένου σιτηρού. Τα προς τούτο πωλούμενα σκευάσματα δέον απαραιτήτως να αναγράφωσι επί της συσκευασίας ευκρινώς, την συνιστωμένην δοσολογίαν χρήσεως μη υπερβαίνουσαν το ως άνω επιτρεπόμενον ανώτατον όριον των 8 Ρ.Ρ.Μ. εις δραστικήν ουσίαν, ως και τας απαραιτήτους προφυλάξεις. β)Επιτρέπεται η χρησιμοποίησις του καθαρού γ-ισομερούς (DINLAME) του εξαχλωροκυκλοεξανίου δι’ απεντομώσεις αλευροποιησίμων και μη σιτηρών τόσον εις χωρικάς απεντομώσεις όσον και εις ευρυτέρας τοιαύτας ενεργουμένας εις σιτηρά κυριότητας Δημοσίου, με δοσολογίαν χρήσεως ουχί ανωτέραν των 5 μερών καθαρού γ-ισομερούς (LINDANE 100%) κατά εκατομμύριον μερών κατά βάρος σιτηρού. Τα προς τούτο πωλούμενα σκευάσματα LINDANE δέον απαραιτήτως να αναγράφωσι επί της συσκευασίας ευκρινώς την συνιστωμένην δοσολογίαν, μη υπερβαίνουσαν το επιτρεπτόν ανώτατον όριον των 5 Ρ.Ρ.Μ. εις δραστικήν ουσίαν, ως και τας απαραιτήτους προφυλάξεις. ΄Αρθρ.8.-1.Απαγορεύεται η χρήσις των υγραερίων βουτανίου ή προπανίου ή και μίγματος αυτών ως προωθητικών μέσων, εις συσκευάς αυτομάτου εκτοξεύσεως εντομοκτόνων (ΑEROSOLS) οικιακής χρήσεως, εις αναλογίαν μεγαλυτέραν του ποσοστού 45% επί του καθαρού περιεχομένου εκάστης συσκευής κατά βάρος. 2.Επί των εν λόγω συσκευών θα αναγράφηται δι’ ευκρινών γραμμάτων η ένδειξις «ΠΡΟΣΟΧΗ-ΑΠΑΓΟΡΕΥΕΤΑΙ Ο ΨΕΚΑΣΜΟΣ ΕΠΙ ΦΛΟΓΟΣ». Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. Αντί της σελ. 410,01(α) Σελ. 410,01(β) Τεύχος 671-Σελ. 69 ΄Αμυνα κατά των ασθενειών των Φυτών 16.Ε.β.45